

**"Тауардың шығарылған елін, Еуразиялық экономикалық одақ тауарының немесе шетел тауарының мәртебесін айқындау, тауардың шығарылуы туралы сертификат беру және оның күшін жою, тауардың шығарылған елін айқындау жөніндегі сертификаттың нысанын белгілеу жөніндегі қағидаларды бекіту туралы" Қазақстан Республикасы Сауда және интеграция министрінің 2021 жылғы 13 шілдедегі № 454-НҚ бұйрығына өзгерістер мен толықтырулар енгізу туралы**

Қазақстан Республикасы Сауда және интеграция министрінің 2024 жылғы 25 желтоқсандағы № 420-НҚ бұйрығы. Қазақстан Республикасының Әділет министрлігінде 2024 жылғы 26 желтоқсанда № 35538 болып тіркелді

      БҰЙЫРАМЫН:

      1. "Тауардың шығарылған елін, Еуразиялық экономикалық одақ тауарының немесе шетел тауарының мәртебесін айқындау, тауардың шығарылуы туралы сертификат беру және оның күшін жою, тауардың шығарылған елін айқындау жөніндегі сертификаттың нысанын белгілеу жөніндегі қағидаларды бекіту туралы" Қазақстан Республикасы Сауда және интеграция министрінің 2021 жылғы 13 шілдедегі № 454-НҚ бұйрығына (Нормативтік құқықтық актілерді мемлекеттік тіркеу тізілімінде № 23514 болып тіркелген) мынадай өзгерістер мен толықтырулар енгізілсін:

      аталған бұйрықпен бекітілген Тауардың шығарылған елін, Еуразиялық экономикалық одақ тауарының немесе шетел тауарының мәртебесін айқындау, тауардың шығарылуы туралы сертификат беру және оның күшін жою, жөніндегі қағидаларда:

      2-қосымшада:

      "

|  |  |  |
| --- | --- | --- |
|
90-топ |
Оптикалық, фотографиялық, кинематографиялық, өлшеу, бақылау, дәлдік, медициналық немесе хирургиялық құралдар мен аппараттар; олардың бөлшектері мен керек-жарақтары, төменде қолданылатын ережелер көрсетілген, келесі тауарлардың тауарлары қоспағанда: 9019 20 000 0, 9020 00 000 0, 9022 |
Дайындау, ол кезде барлық пайдаланылатын материалдардың құны түпкiлiктi өнiм бағасының 50%-ынан аспауға тиiс |

      "

      деген жол мынадай редакцияда жазылсын:

      "

|  |  |  |
| --- | --- | --- |
|
90-топ |
Оптикалық, фотографиялық, кинематографиялық, өлшеу, бақылау, дәлдік, медициналық немесе хирургиялық құралдар мен аппараттар; олардың бөлшектері мен керек-жарақтары,
олар үшін қолданылатын қағидалар бұдан әрі жазылатын
9020 000 0 0-ден, 9022-ден 9018 12 000 0, 9019 20 000 0 позиция тауарларынан басқа |
Дайындау, ол кезде барлық пайдаланылатын материалдардың құны түпкiлiктi өнiм бағасының 50 %-ынан аспауға тиiс |

      ";

      мынадай мазмұндағы жолмен толықтырылсын: "

|  |  |  |
| --- | --- | --- |
|
9018 12 000 0 |
Ультрадыбыстық сканерлеу аппараты |
Ол кезде барлық пайдаланылатын материалдардың құны түпкілікті өнім бағасының 50 %-ынан аспайтын дайындау немесе келесі шарттарды орындау:
1) өндірушінің қолданылу мерзімі 5 жылдан кем емес техникалық және конструкторлық құжаттаманың болуы;
2) Қазақстан Республикасының аумағында меншікті немесе келісімшарттық өндірістің болуы;
3) ГОСТ ISO 13485-2017 "Медициналық бұйымдар. Сапа менеджменті жүйелері. Реттеу мақсаттарына арналған талаптар" (ISO 13485) талаптарына сәйкес сапаны басқару жүйесінің болуы;
4) Қазақстан Республикасының аумағында өнімді жөндеуді, сатудан кейінгі және кепілдік қызмет көрсетуді жүзеге асыруға уәкілетті сервистік орталықтың болуы;
5) мынадай технологиялық операцияларды орындау:
– егер ол жабдықтың ажырамас бөлігі болса, бағдарламалық қамтылымды орнату;
– жабдықты баптау және функционалдық тестілеу;
– пластик панельдерге таңбалау түсіру;
– өлшеу құралының көмегімен қан ағымының жылдамдығын өлшеу дәлдігін қоса алғанда, визуалдау сапасын тексеру;
– басқару тақтасының биіктігін реттеу тетігін құрастыру және реттеу;
– басқару тақтасын құрастыру және орнату;
– бейне принтерді, сұйық кристалды мониторды, электронды модульдерді, консоль корпусының негізгі бөлігінің корпустық панельдерін орнату және баптау;
6) электр қауіпсіздігін өлшеу құралдарымен тексеру. |

      ";

      "

|  |  |  |
| --- | --- | --- |
|
9022 |
Рентгенографиялық немесе радиотерапевтiк аппаратураны, рентгендiк түтiктердi және басқа да рентгендiк сәулелену генераторларын, кернеуi жоғары қысымды генераторларды, басқару қалқандары мен пульттерiн, экрандарды, тексеруге немесе емдеуге арналған үстелдердi, креслоларды және ұқсас бұйымдарды қоса алғанда, рентгендiк, альфа-, бета- немесе гамма- сәулеленудi пайдалануға негiзделген, медициналық, хирургиялық, стоматологиялық немесе ветеринариялық пайдалану үшiн арналған немесе арналмаған аппаратура |
Дайындау, ол кезде барлық пайданылатын материалдардың құны түпкiлiктi өнiм бағасының 70 %-ынан аспауға тиiс |

      ";

      деген жол мынадай редакцияда жазылсын:

      "

|  |  |  |
| --- | --- | --- |
|
9022 |
Рентгенографиялық немесе радиотерапевтiк аппаратураны, рентгендiк түтiктердi және басқа да рентгендiк сәулелену генераторларын, кернеуi жоғары қысымды генераторларды, басқару қалқандары мен пульттерiн, экрандарды, тексеруге немесе емдеуге арналған үстелдердi, креслоларды және ұқсас бұйымдарды қоса алғанда, рентгендiк, альфа-, бета- немесе гамма- сәулеленудi пайдалануға негiзделген, медициналық, хирургиялық, стоматологиялық немесе ветеринариялық пайдалану үшiн арналған немесе арналмаған аппаратура, олар үшін қолданылатын қағидалар бұдан әрі жазылатын
9022 12 000 0 позиция тауарларынан басқа |
Дайындау, ол кезде барлық пайданылатын материалдардың құны түпкiлiктi өнiм бағасының 70 %-ынан аспауға тиiс |

      ";

      мынадай мазмұндағы жолмен толықтырылсын:

      "

|  |  |  |
| --- | --- | --- |
|
9022 12 000 0 |
Компьютерлік томографтар |
Ол кезде барлық пайдаланылатын материалдардың құны түпкілікті өнім бағасының 70%-ынан аспайтын дайындау немесе мынадай шарттарды орындау:
1) өндірушінің қолданылу мерзімі 5 жылдан кем емес техникалық және конструкторлық құжаттаманың болуы;
2) Қазақстан Республикасының аумағында жеке және келісімшарттық өндірістің болуы;
3) ГОСТ ISO 13485-2017 "Медициналық бұйымдар. Сапа менеджменті жүйелері. Реттеу мақсаттарына арналған талаптар" (ISO 13485) талаптарына сәйкес сапаны басқару жүйесінің болуы;
4) Қазақстан Республикасының аумағында өнімді жөндеуді, сатудан кейінгі және кепілдік қызмет көрсетуді жүзеге асыруға уәкілетті сервистік орталықтың болуы;
5) мынадай технологиялық операцияларды орындау:
– электрондық жабдықты құрастыру және монтаждау;
– егер ол жабдықтың ажырамас бөлігі болса, бағдарламалық қамтылымды орнату;
– жабдықты баптау және функционалдық тестілеу;
– дайын өнімді құрастыру және монтаждау;
– қауіпсіздікті тексеруді, детектор жүйесін тексеруді, кескін параметрлерін тексеруді қоса алғанда, дайын өнімнің техникалық шарттардың сәйкестігіне техникалық бақылау жүргізу;
– консервация және орау;
– гентри, үстелді, оператор консолін құрастыру;
– компьютерлік томографтың жүйелік бағдарламалық қамтылымын орнату;
– детектор блогын орнату;
– айналу жазықтығы гентри сканерлеу орталығын туралау;
– кескін алу жүйесін калибрлеу;
– электр қауіпсіздігін тексеру;
– гентридің механикалық сипаттамасын баптау;
– кеңістіктік ажыратымдылықты баптау;
– кескіннің біркелкілігін баптау. |

      ".

      2. Қазақстан Республикасы Сауда және интеграция министрлігінің Техникалық реттеу және метрология комитеті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрықты Қазақстан Республикасы Сауда және интеграция министрлігінің интернет-ресурсында орналастыруды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Сауда және интеграция вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
|
*Қазақстан Республикасы* *Сауда және интеграция министрі*
 |
*А. Шаккалиев*
 |

      "КЕЛІСІЛДІ"

      Қазақстан Республикасының

      Денсаулық сақтау министрлігі

      "КЕЛІСІЛДІ"

      Қазақстан Республикасының

      Қаржы министрлігі

      "КЕЛІСІЛДІ"

      Қазақстан Республикасының

      Ұлттық экономика министрлігі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК